作者：高观国
词牌/韵律：贺新郎

paragraphs: 月冷霜袍拥。
见一枝、年华又晚，粉愁香冻。
云隔溪桥人不度，的皪春心未纵。
清影怕、寒波摇动。
更没纤毫尘俗态，倚高情、预得春风宠。
沈冻蝶，挂么凤。
一杯正要吴姬捧。
想见那、柔酥弄白，暗香偷送。
回首罗浮今在否，寂寞烟迷翠拢。
又争奈、桓伊三弄。
开遍西湖春意烂，算群花、正作江山梦。
吟思怯，暮云重。